荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡。後來家族分裂成信奉天主教嘅舒華賓分支同信奉新教嘅法蘭克分支，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室。